kardosdrur/scandi-wiki huggingface dataset:
Alf Olesen

Alf Olesen (født 19. april 1921, Kristianstad, Skåne, Sverige, død 27. juni 2007, København) var en dansk atlet medlem af Københavns IF. 

Olesen blev nummer fire på EM 1946 i Oslo og deltog i OL 1948 i London på 3000 meter forhindringsløb. Han vandt ni danske mesterskaber i langdistanceløb og seks hold- og stafet-DM. Det blev også til tre danske rekorder på 3000 meter forhindringsløb. Han var syv gange på landsholdet.

Internationale mesterskaber 
 1948 OL 3000 meter forhindringsløb gik ikke til finalen efter en femte plads i sit kvalifikatiobsheat.
 1946 EM 3000 meter forhindringsløb nummer 4 9:18.8

Danske mesterskaber 
 1948 3000 meter forhindringsløb 9:33.8 
 1946 10.000 meter 32:29.8 
 1946 3000 meter forhindringsløb 9:38.0 
 1946 8km cross 
 1945 5000 meter 15:06.6 
 1945 10.000 meter 31:45.6 
 1945 3000 meter forhindringsløb 9:47.6 
 1945 8km cross 
 1944 8km cross

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 

Forhindringsløbere fra Danmark
Danske OL-deltagere i atletik
Atleter fra Københavns IF
Danskere født i Sverige
Personer fra Kristianstad
Langdistanceløbere fra Danmark
Deltagere for Danmark ved sommer-OL 1948
Aage Brandt (forfatter)

Aage Brandt (født 9. februar 1944 i Kongens Lyngby, København) er læge og forfatter.

Bibliografi 
 1970 Frokostpause
 1982 Sølle Sivert
 1983 Fie dog!
 Evelyn fra byen
 Kærlighed og prævention
 Bulen
 1984 Frikadelle-træet
 Hej, makker!
 Stop sokketyven!
 Nul jul
 1985 Juffe keder sig
 Hubertus Hugtand
 Stop slavehandleren!
 1986 Sidste stik til Henry
 Drømme fra en jukebox
 Hvad du ønsker ...
 1987 Filippo og friheden
 Altid – og for evigt
 Et hemmeligt ønske
 1988 Stumpen
 Dejlige Dolores
 Det er også dejligt!
 1989 Skærsommer
 Mor og far: Hør nu ...
 1990 Kumpaloppen ...
 Svartøis saga
 Tudsen og muldvarpen
 1991 Man skal ikke skue ...
 Den drukner ej ...
 Sexikon
 1992 Elsk mig blidt
 1993 Brændt barn skyr ilden
 Børn og Burhøns
 Et menneskebarn ...
 1994 Første lektion
 1995 Når alting sker
 1996 Ingen vej tilbage
 1996 Spejlbilleder
 1997 Valdemars verden
 Super Palle slår til
 1998 Kalle har hul i hovedet
 Kalle har ondt i øret
 1999 Kalle Tandløs
 2001 Drengen og krigen
 2001 Hvor går man hen ...
 2002 En aftale er en aftale

Henvisninger

Ekstern henvisning 
 Aage Brandt

Børnebogsforfattere fra Danmark
Dansksprogede forfattere fra Danmark
Personer fra Kongens Lyngby
Borkou

Borkou er en af de 22 regioner i Tchad. Indtil til 19. februar 2008 var Borkou en inddeling i regionen Borkou-Ennedi-Tibesti.  

Tchads regioner
Valther Jensen

Valther Valdemar Jensen (1. marts 1888, København – 15. marts 1982, Ordrup) var en dansk atlet og glasmester. Startede som vægtløfter og bokser i klubben Dan. Fra 1910 gik han over til atletikkens kastediscipliner som medlem af Københavns IF. 

Deltog i diskoskast på OL 1920 i Antwerpen hvor han blev nummer syv med resultatet 38.23 meter.
Har vundet 10 danske mesterskaber i diskoskast og satte 6 danske rekorder, bedste resultat blev 42,09 som også gav en 6. plads på verdensrangliste 1917. Han trænedes af den svenske kastetræner Anders Wilhelm Kreigman 1917-1919.

Danske mesterskaber 
 1916 Kuglestød h+v 21,83
 1917 Diskoskast h+v 71,29
 1918 Diskoskast h+v 70,85
 1919 Diskoskast h+v 72,40
 1920 Diskoskast h+v 72,80
 1921 Diskoskast h+v 70,51
 1922 Diskoskast h+v 72,89
 1927 Diskoskast 40,96
 1928 Diskoskast 39,05
 1929 Diskoskast 38,77

Danske rekorder 
 Kuglestød h+v 1917 22,67
 Diskoskast h+v 1919 75,12
 Diskoskast h+v 1921 76,17
 Diskoskast 1915 40,62
 Diskoskast 1915 40,82
 Diskoskast 1917 42,09

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Kuglestødere fra Danmark
Atleter fra Københavns IF
Danske OL-deltagere i atletik
Personer fra København
Diskoskastere fra Danmark
Tibesti (region)

Tibesti er en af de 22 regioner i Tchad. Indtil til 19. februar 2008 var Tibesti en inddeling i regionen Borkou-Ennedi-Tibesti.  

Tchads regioner

fr:Tibesti
Ennedi (region)

Ennedi er en af de 22 regioner i Tchad. Indtil til 19. februar 2008 var Ennedi en inddeling i regionen Borkou-Ennedi-Tibesti.  

Tchads regioner
Cityring (Vejle)

Cityring O1, er en indre ringvej, der går rundt om det indre Vejle.

Vejen består af Damhaven (rute 28) – Enghavevej - Flegborg - Vedelsgade - Skovgade - Nørrebrogade - Strandgade - Langeline - Danmarksgade - Gammelhavn og ender til sidst i Damhaven. 

Cityringen tager meget af trafikken, der skal ind til indre Vejle , men er også en gevinst for de handlende, idet der ikke kommer så meget gennemkørende trafik ind gennem midtbyen.

Noter 

Gader i Vejle
Centerringe og Cityringe i Danmark
Högestad slot

Högestad (før 1658 ) er et slot i Ystads kommun, Skåne, Sverige.

Høgested ligger lige vest for riksväg 19, mellem Ystad og Tomelilla. Hovedbygningen ligger i byen, nær ved Högestad kirke.

Historie 
Høgested har en lang historie og hørte, i hvert fald fra 1200-tallet, men måske tidligere til Lunds ærkebiskop. I midten af 1400-tallet titulerede biskop Hans Laxmand sig som "herremand på Högestad". Efter reformationen i 1536 overgik gården til den danske krone. i 1539 gav Christian III ejendommen som pant for et lån på 1.000 guldgylden fra Gregers Jensen Ulfstand. I 1550 løste Mogens Gyldenstierne Ulfstand ud og overtog pantet.

I 1574 mageskiftede kong Frederik II godset til Görvel Abrahamsdatter Gyldenstierne, enke efter Gert Ulfstand. Hun døde barnløs, og derefter blev medlemmer af slægterne Hardenberg og Grubbe ejere af Høgested. En Corfitz Grubbe, som døde i 1592, og hans søster, Mette, som var gift med Axel Rosenkrantz skrev sig til Høgested. Deres søn, Palle Rosenkrantz lod hovedbygningen opføre, en fløj i to etager med trappegavle. I 1639 solgte han godset til Mette Grubbe. 1653 overtog Iver Krabbe Høgested, som hans søn Jørgen Iversen Krabbe til Krageholm arvede i 1666. Da han siden, i 1678, blev henrettet af svenskerne for påstået forræderi under den Skånske Krig forlod hans ulykkelige enke, Jytte Thott, Krageholm og flyttede til Högestad. Hun beholdt Högestad til 1682, hvor godset blev beslaglagt af Karl 12..

Omkring begyndelsen af 1700-tallet opgives Jørgen Scheel-Due som ejer. I 1706 bestemte Karl 12. at godset skulle sælges til hans protege Carl Piper. I dennes slægt blev godset 1747 fideikommis og i 1999 omdannedes fideikommisset till aktieselskabet "Högestad & Christinehof Fideikommiss AB". Bestyrelsesformanden i aktieselskabet er Carl Piper, efterkommer og navnebror til den første Piper på godset. I dag er Högestad sammen med bl.a. Christinehofs slot, med sine 13.000 ha, den største samlede jordbesiddelse i Skåne.

Eksterne henvisninger 
 
 Sylve Åkesson:  

Slotte i Skåne
Atlet

En Atlet (græsk athlētēs = en, der kæmper om at modtage athlon = sejrpris, førstepræmie) var oprindeligt en deltager i oldgræske idrætskonkurrencer; i dag en, der dyrker en form for sport; eller en muskuløs og veltrænet person. 

I dag ofte brugt som et synonym for en atletikudøver, men udtrykket "atlet" kan også anvendes om andre idrætsudøvere, blandt andet boksere, brydere og vægtløftere.

I dag tales der om "en atletisk krop"; men i antikkens Grækenland var atleten simpelthen en mand, der var ude efter at vinde athlon. Han kunne være en hesteejer, godt oppe i årene og med tyk mave. Den gæveste øvelse i Olympia og andre steder var hestevæddeløb, hvor man kørte om kap med firspand. Det var hesteejeren - ikke kusken - der blev udråbt som sejrherre, selv om han i vore øjne ikke var det mindste "atletisk".

Noter 

Idræt
Sportsfolk
16. etape af Tour de France 2008

Sekstende etape af Tour de France 2008 blev kørt tirsdag d. 22. juli og gik fra Cuneo til Jausiers over to HC-kategori-stigninger.

 Etape: 16
 Dato: 22. juli
 Længde: 157 km
 Danske resultater:
 123. Nicki Sørensen + 31.56
 Gennemsnitshastighed: 34,7 km/t

Sprint og bjergpasseringer

1. sprint (Vignolo) 

Efter 20,5 km

2. sprint (Vinadio) 
Efter 50 km

1. bjerg (Col de la Lombarde) 
HC stigning efter 72,5 km

2. bjerg (Col de la Bonette-Restefond) 
HC kategori stigning efter 133,5 km

Udgåede ryttere 
 162 Sébastien Chavanel fra Française des Jeux udgik.
 63 Francesco Chicchi fra Liquigas kom ikke i mål infenfor tidsgrænsen.

Resultatliste

Eksternt link 
  på Letour.fr     

16

en:2008 Tour de France, Stage 12 to Stage 21#Stage 16
Tomarps Kungsgård

Tomarps Kungsgård (før 1658 ) er en herregård i Åstorps kommun i Skåne i Sverige.

Historie 
Tomarp er en borg, hvis historie går tilbage til 1200-tallet. Nordfløjens midterparti rummer bygningsdele fra middelalderen, men ellers er bygningen fra renæssancen, antagelig opført i midten af 1500-tallet. Den består af fire sammenbyggede fløje omkring en lille borggård. Fløjene er hvidkalkede og med rødt teglstenstag. Adgangen sker gennem en port i vestre fløj, hvor portvælvingerne er udført med krydshvælv. Som bygningen fremstår i dag, er den resultat af en ombygning i 1770'erne. Uden for borgen ses rester af en voldgrav i form af langstrakte damme.

Tomarps ejere 
I 1400-tallet tilhørte gården slægten Brosterup. Derefter var slægten Gjedde besiddere af gården. Kendt er admiral Ove Gjedde, der 1618 sejlede til Ostindien og grundlagde kolonien Trankebar. Over porten på Tomarp sidder Ove Gjedde og hustrus våbenskjolde. Gården blev ved freden i København 1660 overdraget den svenske krone som en del af det bornholmske vederlagsgods. Godset fungerede herefter blandt andet som bolig for den øverstkommanderende ved det nordskånske kavaleriregiment. I dag ejes Tomarp af den svenske stat og forvaltes af Statens Fastighetsverk.

Moderne kunsthal 
Tomarps Kungsgård er kunsthal med svensk og international samtidskunst, design og kunsthåndværk samt historiske udstillinger. Parken, der er anlagt i 1800-tallet i engelsk landskabsstil, er åben for publikum.

Eksterne henvisninger 
Tomarp – officiel hjemmeside 
Sylve Åkesson: Om Tomarps kungsgård 

Slotte i Skåne
Bornholmsk vederlagsgods
Glasgow Subway

Glasgow Subway er en undergrundsbane i Glasgow i Skotland og blev åbnet 14. december 1896. Samme dag som banen åbnede, førte en ulykke til, at den blev lukket igen. Der blev åbnet for trafikken igen 21. januar 1897. Banen er den tredjeældste undergrundsbane i verden efter Londons undergrundsbane og Budapest Metro. I dag har banen dagligt 36.000 passagerer. Fra 1936 til 2003 hed banen Glasgow Underground.

Vognene blev oprindeligt trukket af et kabel fra en kulfyret dampmaskine, men banen blev elektrificeret i 1935. Banen består af en 10,5 kilometer lang linje, som går i ring med to spor, et for hver retning. Banen dækker centrum, de vestlige og sydlige dele af byen, og der er i alt femten stationer. Banen krydser under floden Clyde to steder.

Banen gennemgik en omfattende restaurering mellem 1977 og 1980. Samtidig blev de originale vogne af træ skiftet ud med mere moderne vogne i orangefarve. Det har givet banen kælenavnet "The Clockwork Orange" efter filmen A Clockwork Orange. Selv om banen har eksisteret i over hundrede år, er den aldrig blevet udvidet. Der er imidlertid offentliggjort planer om en udvidelse mod øst på grund af, at dette område er den del af byen, som har dårligst kollektivtilbud.

Kort over stationer

Eksterne henvisninger 

 Glasgow Subways hjemmeside 

Metrosystemer
Etableret i 1896
Transport i Skotland
Subway
Framework

En programmingsplatform eller et framework er en betegnelse for det miljø et program laves til at kunne udføres i fx .NET eller J2EE. Et program kan laves til at gøre brug af flere specialiserede frameworks f.eks. kan det bruge iBATIS til at tilgå en database og samtidig bruge Struts (fra apache) til at strukturere sin klasser i et MVC-pattern (Model-View-Controller). Inden for java-verdenen bruges ofte betegnelsen javaplatformen når man snakker om alle klasser og APIer i J2EE mens man i .NET verdenen foretrækker ordet framework. 

Der er ret løse grænser for hvad der definerer et framework. Nogle faktorer kunne være en samling software, der er udgivet af den samme producent, som måske har sikret at produkterne er gode til at arbejde sammen. Andre måder som elementer kan betragtes som en del af et framework er hvis de overholder et bestemt sæt af de facto standarder, som f.eks. JavaScript der kan betegnes som en del af webplatformen, på trods af at ingen enkelt producent leverer den "autoritative" JavaScript version, men fordi alle nyere browsere kommer med JavaScript indbygget.

Eksempler 
Typiske eksempler på frameworks er:

 XML og de mange omkringliggende teknologier, såsom XPath, Document Object Model, XHTML, XSLT, XSL-FO, SOAP og mange andre.

 Webplatformen som beskriver den mængde teknologier der (kan) bruges i konstruktionen af sider på internettet. Et eksempel herpå er LAMP som kan anses som et konkret eksempel på en webplatform.

 .NET er et eksempel på et framework, der indeholder blandt andet programmeringssprogene C# og Visual Basic .NET, programmer til redigering (Visual Studio), et omfattende sæt af klasser og APIer som bl.a. indeholder klasser til konstruktion af Windows-programmer, webservices mv.

Softwarearkitektur
Programmering
Halsnæs Bryghus

Halsnæs Bryghus er et dansk mikrobryggeri med udgangspunkt i Hundested i Nordsjælland. 

Bryghuset er oprettet i 2008 af 11 investorer, hvor formanden for disse er købmand Jens Henriksen fra SuperBest i Hundested. Formålet var at åbne en brewpub i Hundested Havn. Bryggeriet er et aktieselskab, og i marts 2008 afholdtes et arrangement i den tidligere industribygning "Frysen" i Hundested Havn, hvor private kunne købe aktier i firmaet for 2500 kr stykket. Ud af 3000 udbudte aktier blev 400 solgt på en dag.

Bryggeriets øl bryggedes indtil 21. maj 2009 på mikrobryggeriet Herslev Bryghus, men på denne dato åbnedes et bryghus og brewpub på Hundested Havn.

Sortiment 
 Røde Ran – En red ale, opkaldt efter det nordsjællandske sagn Røde Ran.
 Classens Lise – En pale ale brygget med kamille og lynghonning. Opkaldt efter grundlæggeren af Frederiksværk Johan Frederik Classens hustru Anna Elisabeth Baronesse Iselin. Øllen blev i magasinet Smag & Behag kåret som årets sommerøl 2008, af et panel på 18 smagstestere, heriblandt formanden for Danske Ølentusiaster Anne-Mette Meyer Pedersen. Øllen er brygget af bryggeren Peter Sonne, som også arbejder for Nørrebro Bryghus.
 Store Knud – En øl af pilsner-typen. Opkaldt efter Grønlandsfareren Knud Rasmussen.
 Vådbinder – En porter.
 Poulsen – En ale brygget med porse.
 Fabritius – En pale ale.

Se også 
 Bryggerier i Danmark

Referencer

Eksterne henvisninger 
Halsnæsbryghus.dk 

Mikrobryggerier fra Danmark
Etableret i 2008
Hundested
Suproleague

Suproleague (eller FIBA Suproleague) var en basketballturnering, som blev afviklet af det internationale basketballforbunds europæiske afdeling, FIBA Europe, i sæsonen 2000-2001. Suproleague var en turnering for nationale mesterhold og tænkt som fortsættelsen af FIBA European Champions Cup, mesterholdenes cupturnering, som havde været afviklet siden 1956-1957 sæsonen. Men turneringen blev udkonkurreret af Euroleague, som blev afviklet af organisationen for de professionelle nationale ligaer i Europa, ULEB, og blev nedlagt efter sin første sæson.

Splittelsen mellem Euroleague og Suproleague 
Fra 1956-1957 sæsonen afviklede FIBA en europæisk mesterholdsturnering, men i 2000 besluttede ULEB at bryde med FIBA og etablere en liga for 24 af de stærkeste og rigeste klubber i Europa. På dette tidspunkt benyttede FIBA navnet FIBA Euroleague, men da man aldrig havde registreret navnet som varemærke, kunne ULEB overtage det uden konsekvenser.

I sæsonen 2000-2001 var der derfor to konkurrerende klubturneringer, men da en række af de største klubber i Suproleague valgte at gå over i Euroleage fra sæsonen 2001-2002, besluttede FIBA at nedlægge mesterholdenes turnering.

2000-2001 sæsonen 
Maccabi Tel Aviv fra Israel blev den første og eneste vinder af Suproleague efter at have slået græske Panatathinaikos BC i finalen. I dag anerkendes både Maccabi og vinderen af samme års Euroleague, Virtus Bologna fra Italien, som vindere af den europæiske mesterholdsturnering.

Se også 
 Euroleague
 ULEB

Basketball-ligaer
Alexios 5. Doukas

Alexios 5. Doukas Murzuflos (11??-1205) var østromersk kejser fra d. 28 januar til d 12. april 1204.

Murzuflos sad i fængsel i syv år som politisk fange under Alexios 3., men blev løsladt da Alexios 4. kom på tronen. Han fik posten som protovestarius, en meget prominent titel ved kejserhoffet.

Øgenavnet Murzuflos, hvormed han altid blev omtalt, hentydede til hans sammenvoksede øjenbryn.

Murzuflos vandt stor støtte hos Konstantinopels befolkning, da han, mod kejser Alexios 4.’s ordrer, gik til angreb på korsfarerne, der havde lejr uden for byens mure. Han udnyttede situationen til at få Alexios 4. afsat, fængslet og myrdet, og satte sig selv på tronen. Med Murzuflos som kejser blev forholdet mellem Konstantinopel og korsfarerne yderligere forværret, og det kom til krig mellem de to parter.

Da korsfarerne brød gennem byens mure kunne han, trods sin indsats, ikke forhindre sin hær i at flygte, og måtte overlade byen til korsfarerne.

Efter tabet af Konstantinopel flygtede Murzuflos til Mosynopolis, en mindre by vest for Konstantinopel. I Mosynopolis regerede den tidligere kejser Alexios 3. stadig. Under påskud om at ville indgå en alliance fik Alexios lokket Murzuflos indenfor, hvorefter Murzuflos blev forrådt og brutalt blændet af sin rival.

I november 1204 blev Murzuflos fanget af korsfarerne og blev henrettet i Konstantinopel. Da Murzuflos var for vigtig til at blive hængt, foreslog Enrico Dandolo at de skulle kaste den tidligere kejser ud fra en af byens høje søjler. Murzuflos blev derfor kastet ud fra toppen af Theodosius' Søjle, hvorfra han faldt til sin død.

Murzuflus blev af både østromerske og vestlige samtidige beskrevet som en meget forræderisk og ondskabsfuld person.

Efter Murzuflos' regeringstid blev Konstantinopel hovedstad i Det Latinske Kejserrige, som blev oprettet ved afslutningen af det Fjerde Korstog. Således blev Konstantinopel regeret af vesterlændinge, indtil østromerne generobrede byen i 1261.

Kejsere fra Romerriget
Mittersill

Mittersill er en østrigsk by og kommune, der ligger ved Zell am See og Neukirchen for foden af Nationalpark Hohe Tauern i delstaten Salzburg. Med kabinebane har Mittersill adgang til et af Østrigs bedste skiområder, Kitzbühel. Byen har både moderne cafeer og gamle traditionelle Gasthöfe og restauranter.

Slottet i Mittersill 
Slottet i Mittersill (Schloss Mittersill) er bygget i det 16. århundrede, men er på trods af flere brande bygningsmæssigt bevaret til i dag. Slottet er beliggende i et af Europas bedste jagt- og fiskeriområder.

Slottet var i begyndelsen af det 20. århundrede et fashionabelt opholdssted for Europas adelige og velhavende. Da prinsesse Juliana af Holland giftede sig i 1937, havde hun og hendes mand planlagt at tilbringe ti af deres hvedebrødsdage i Mittersill. De blev dog så betagede af stedet, at de endte med at være der i seks uger.

Slottet under 2 verdenskrig 
Under 2. verdenskrig flygtede slottets ejere til Amerika og i 1943 flyttede den nazistiske organisation Ahnenerbe ind i det forladte slot og oprettede en forskningsafdeling, der gik under navnet "Sven Hedin Rigsinstituttet for Indreasiatiske Studier", opkaldt efter den berømte svenske opdagelsesrejsende og nazisympatisør, Sven Hedin. Afdelingen var ledet af zoologen Ernst Schäfer og havde blandt andre antropologen og raceeksperten Bruno Beger som forsker. Det var på Mittersill, Beger arbejdede med en omstridt jødisk skeletsamling.

Som arbejdskraft til renovering og rengøring af det krigshærgede slot hentede man fanger fra koncentrationslejren Mauthausen-Gusen. Mange af de fanger, der blev sendt til Mittersill, var Jehovas Vidner, men ingen jødiske fanger arbejdede på slottet. Måske kan dette forklare, hvorfor "forholdene i Mittersill sandsynligvis var en smule bedre end andre steder", som historikeren Andreas Baumgartner har påpeget.

Slottet efter 2. verdenskrig 
Efter krigen renoverede slottets ejere ejendommen, så det igen stod som i fordums storhed. Nu var slottet en sport- og jagtklub, hvortil Europas adel og kulturpersonligheder atter valfartede. Blandt andet var Ian Fleming gæst på Mittersill, og da han hørte historien om stedets anvendelse under krigen skulle han være blevet inspireret til den fiktive forskningsstation Piz Gloria i Alperne, hjemsted for James Bonds ærkefjende Ernst Stavro Blofeld og foreviget i filmen I hendes majestæts hemmelige tjeneste.

Kilder

Eksterne henvisninger
Spøgelsesby

Spøgelsesby er et almindeligt anerkendt udtryk for byer, der, af den ene eller anden grund, er blevet forladt af sine indbyggere, men hvor bygningerne står tilbage. Begrebet forbindes især med de byer, der opstod i USA under guldfeberen, og som blev forladt, da guldet slap op. Der findes dog spøgelsesbyer over det meste af verden, som er blevet forladt af forskellige årsager på alle tidspunkter i historien.

Udtrykket bruges af og til fejlagtigt om byer og områder, hvor befolkningen er blevet reduceret markant.

Et andet relateret begreb er byer, der kun findes på kort, enten som følge af fejl eller som en måde til at afsløre kopiering på. Et eksempel på det er Argleton, der skulle ligge i West Lancashire, en borough i den nordvestlige del af England, men som kun eksisterede på Google Maps og Google Earth.

Årsager 
De almindeligste årsager til, at en by bliver forladt af dens indbyggere er: 
 At det økonomiske grundlag for byen forsvinder, et eksempel herpå er de amerikanske guldgraverbyer.
 Hvis naturressourcer, eksempelvis vandforsyning forsvinder.
 At transportmulighederne helt eller delvist forsvinder, for eksempel, når man nedlægger en jernbanelinie.
 Naturkatastrofer besværlig- eller umuliggør adgangen til byen. Et eksempel herpå er Craco i Italien.
 Menneskeskabte katastrofer kan påvirke miljøet i en sådan en grad, at det ikke længere er muligt, at opholde sig der, et eksempel herpå er Tjernobyl i Ukraine.
 Krig kan ofte enten udrydde eller næsten udrydde en befolkning eller gøre byen ubeboelig. Et eksempel herpå er Oradour-sur-Glane i Frankrig, der blev ødelagt under 2. verdenskrig. Seks andre franske landsbyer i departementet Meuse blev ødelagt under Slaget ved Verdun i 1916.
 Fra 1800-tallet og frem er der sket en stor indvandring fra land til by, hvilket har gjort, at mange landsbyer er blevet affolket.

Eksempler på spøgelsesbyer

Tidligere spøgelsesbyer 

 Kilamba

Kilder og henvisninger

Eksterne henvisninger 

 Ghosttowns.com
Evighedsblomst (Helichrysum)

Evighedsblomst (Helichrysum) er en slægt med ca. 600 arter, som er udbredt i Afrika, Madagaskar, Australasien, Asien og Europa. Arterne kan være énårige, stauder eller buske.

Bladene er smalt elliptiske til lancetformede. De er flade og dunhårede på begge sider. Blomsterbunden er ofte glat med en frynset kant. Blomsterne ligner i øvrigt Okseøje i bygningen. De kan have alle mulige farver, undtagen blå. Frugterne er nødder med en kort fnok.

Her omtales kun de arter, som er vildtvoksende i Danmark, eller som dyrkes eller forhandles her.

 Grå evighedsblomst (Helichrysum petiolare)
 Gul evighedsblomst (Helichrysum arenarium)
 Karryplante (Helichrysum italicum)

 Helichrysum adenophorum
 Helichrysum amorginum
 Helichrysum argyrosphaerum
 Helichrysum asperum
 Helichrysum aureum
 Helichrysum bellidioides
 Helichrysum blandowskianum
 Helichrysum kirkii
 Helichrysum maracandicum
 Helichrysum orientale
 Helichrysum plicatum
 Helichrysum rupestre
 Helichrysum stoechas

Kurvblomst-familien
 Xeranthemum annuum  photo
Frank Hoste

Frank Hoste (født 29. august 1955 i Gent) er en tidligere belgisk landevejscykelrytter, som vandt den grønne pointtrøje i Tour de France 1984. Hoste var professionel fra 1977 til 1991.

Eksterne henvisninger 

Mandlige cykelryttere fra Belgien